Up-331/05
Natisni
Opravilna št.:
Up-331/05
Datum odločitve:
19. 9. 2005
ECLI:
ECLI:SI:USRS:2005:Up.331.05
Akt:
Ustavna pritožba A. A. in B. B. zoper sodbo Vrhovnega sodišča št. II Ips 284/2003 z dne 28. 10. 2004 v zvezi s sodbo Višjega sodišča v Mariboru št. Cp 2481/2002 z dne 7. 1. 2003 in s sodbo Okrožnega sodišča v Mariboru št. II P 127/99 z dne 27. 3. 2000
Izrek:
Ustavna pritožba A. A. in B. B. zoper sodbo Vrhovnega sodišča št. II Ips 284/2003 z dne 28. 10. 2004 v zvezi s sodbo Višjega sodišča v Mariboru št. Cp 2481/2002 z dne 7. 1. 2003 in s sodbo Okrožnega sodišča v Mariboru št. II P 127/99 z dne 27. 3. 2000 se zavrže.
Evidenčni stavek:
Ustavna pritožba je prepozna, zato jo je bilo treba zavreči. Okoliščina, da naj bi odvetnik pritožnika zavedel glede roka za vložitev ustavne pritožbe, pa ne bi mogla biti upravičen razlog za vrnitev v prejšnje stanje.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
14. 4. 2005
Vrsta odločitve:
sklep
Vrsta rešitve:
zavrženje
Dokument:
US24966
Dokument v PDF obliki:
Up-331-05.pdf
115 KB
Prenesite datoteko
Up-331/05-4
19. 9. 2005
SKLEP
Ustavno sodišče je v postopku za preizkus ustavne pritožbe A. A. in B. B. iz Ž. na Ž. Ž. na seji senata dne 1. septembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. in B. B. zoper sodbo Vrhovnega sodišča št. II Ips 284/2003 z dne 28. 10. 2004 v zvezi s sodbo Višjega sodišča v Mariboru št. Cp 2481/2002 z dne 7. 1. 2003 in s sodbo Okrožnega sodišča v Mariboru št. II P 127/99 z dne 27. 3. 2000 se zavrže.
Obrazložitev
1. Pritožnika sta dne 13. 4. 2005 vložila ustavno pritožbo zoper v izreku navedene sodbe. Navajata, da ju je pooblaščenec zavedel, ker je v dopisu, s katerim jima je poslal sodbo Vrhovnega sodišča,  napisal, da je treba ustavno pritožbo vložiti v treh mesecih.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Iz navedb v ustavni pritožbi izhaja, da je bila sodba Vrhovnega sodišča pooblaščencu pritožnikov vročena dne 24. 11. 2004. Ustavna pritožba, vložena dne 13. 4. 2005, je torej prepozna. Zato jo je Ustavno sodišče zavrglo.
3. Navedba pritožnikov, da ju je pooblaščenec zavedel glede roka za vložitev ustavne pritožbe, na drugačno odločitev ne more vplivati, tudi če bi jo Ustavno sodišče  obravnavalo kot predlog za vrnitev v prejšnje stanje. Po prvem odstavku 116. člena Zakona o pravdnem postopku (Uradni list RS, št. 26/99 in nasl. – ZPP, ki se po 6. členu ZUstS smiselno uporablja za postopek pred Ustavnim sodiščem) namreč zatrjevana okoliščina ne bi mogla biti upravičen razlog za vrnitev v prejšnje stanje.
4. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z
določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić